CELEX: 62015TN0296
Language: fi
Date: 2015-06-05 00:00:00
Title: Asia T-296/15: Kanne 5.6.2015 – Industrias Químicas del Vallés v. komissio

3.8.2015   
            
            
               FI
            
            
               Euroopan unionin virallinen lehti
            
            
               C 254/19
            
         Kanne 5.6.2015 – Industrias Químicas del Vallés v. komissio
   (Asia T-296/15)
   (2015/C 254/22)
   Oikeudenkäyntikieli: espanja
   
      Asianosaiset
   
   
      Kantaja: Industrias Químicas del Vallés, SA (Mollet del Vallès, Espanja) (edustajat: asianajajat C. Fernández Vicién, I. Moreno-Tapia Rivas ja C. Vila Gisbert)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               jättämään soveltamatta kasvinsuojeluaineiden markkinoille saattamisesta 21.10.2009 annettua Euroopan parlamentin ja neuvoston asetusta N:o 1107/2009 ja erityisesti sen 24 artiklaa ja liitteessä II olevaa 4 kohtaa
            
         
               —
            
            
               kumoamaan 11.3.2015 annetun komission täytäntöönpanoasetuksen (EU) N:o 2015/408 siltä osin kuin siinä sisällytetään Metalaxil sen liitteessä tarkoitettuun korvattavien aineiden luetteloon
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että täytäntöönpanoasetus on annettu lainvastaisen säännöksen perusteella, koska kasvinsuojeluaineiden markkinoille saattamisesta annetulla Euroopan parlamentin ja neuvoston asetuksella (EY) N:o 1107/2009 rikotaan Euroopan unionin oikeutta, koska
               
                           —
                        
                        
                           sillä loukataan ennalta varautumisen periaatetta, koska siinä säädetään järjestelmästä, jossa tehoaineet korvataan sellaisten hypoteettisten vaarojen perusteella, jotka eivät ole objektiivisesti perusteltuja
                        
                     
                           —
                        
                        
                           sillä on vaikutuksia sallittuihin aineisiin ja loukataan siten suhteellisuusperiaatetta, koska sillä ylitetään se, mikä on välttämätöntä suojelun korkeaa tasoa koskevan tavoitteen saavuttamiseksi
                        
                     
                           —
                        
                        
                           sillä vääristetään kilpailua sisämarkkinoilla, koska sillä kannustetaan korvaamaan aiheita siinä säädetyin edellytyksin ja
                        
                     
                           —
                        
                        
                           sillä loukataan perustelemista koskevaa velvollisuutta asetuksen (EY) N:o 1107/2009 liitteessä II olevassa 4 kohdassa mainitun, ”merkittävää osaa inaktiivisia isomeereja” koskevan edellytyksen osalta
                        
                     
         
               2)
            
            
               Toinen kanneperuste, joka perustuu siihen, että asetuksella (EU) N:o 2015/408 loukataan perusteluvelvollisuutta, koska Metalaxilin sisällyttämistä korvattavien aineiden luetteloon ei ole perusteltu tieteellisten ja teknisten kriteerien perusteella, ja sillä loukataan syrjintäkiellon periaatetta Metalaxil-M:n osalta
            
         
               3)
            
            
               Kolmas kanneperuste, joka perustuu siihen, että asetuksella (EU) N:o 2015/408 loukataan suhteellisuusperiaatetta Euroopan unionin edistämien, terveydelle ja ympäristölle aiheutuvien vaarojen vähentämistä koskevien tavoitteiden osalta.